આ મુદ્દે સીનીયર અડવોકેટ રાકેશ રાવે જણાવ્યું કે RTI નો કાયદો મૂળભૂત રીતે વ્યવસ્થા તંત્રમાં પારદર્શિતા જળવાય તે માટે છે. લોકશાહી રાજ્ય વ્યવસ્થામાં દેશનો નાગરિક એ સર્વોચ્ય સ્થાને છે તેથી તેને વ્યવસ્થા તંત્રની માહિતી મેળવવાનો તમામ અધિકાર છે તેથી તેમાં નામદાર સુપ્રીમ કોર્ટના ચુકાદાનો મનસ્વી અર્થઘટન કરીને માહિતી આપવાનો ઇનકાર કરવો એ કાયદાના ગળું દબાવવા બરાબર છે. પર્સનલ માહિતીમાં આ અરજીના મુદ્દામાં માંગેલી માહિતીનો સમાવેશ ન થાય, કારણ જે ખર્ચ અધિકારીઓ કરે છે તે સરકારની તિજોરીમાંથી કરે છે અને આ પૈસાનો માલિક છે અને તે જાહેર હિત સાથે જોડાયેલી હકીકત છે. ટેકનીકાલીટીમાં પડ્યા વગર તે દેશનો નાગરિક છે તેથી સરકારી નોકર માલિકના પૈસા ક્યાં અને કેવી રીતે વાપરે છે તેનો હિસાબ લેવાનો તેને હક છે. આ કાયદાનો મૂળભૂત ઉદેશ તંત્રમાં પારદર્શિતા લાવવાનો છે તે હકીકત જવાબ આપનાર અધિકારીએ ધ્યાનમાં રાખવી જોઈએ.